﻿ Շատերը վերջին շրջանում քնել են բաց երկնքի տակ, աթոռների վրա. քաղաքացիներն ակցիա են իրականացնում Բագրատաշենի անցակետում (լուսանկարներ, տեսանյութ). Armdaily.am
Շատերը վերջին շրջանում քնել են բաց երկնքի տակ, աթոռների վրա. քաղաքացիներն ակցիա են իրականացնում Բագրատաշենի անցակետում (լուսանկարներ, տեսանյութ). Armdaily.am
15:54 - 31/Հուլիսի/2020
Բագրատաշենի անցկատում երեկվանից մի շարք քաղաքացիներ բողոքի ակցիա են իրականացնում։ Նրանք Ռուսաստանից Հայաստան եկած մեր հայրենակիցներն են, ովքեր կարանտինի հետևանքով չեն կարողանում վերադառնալ Ռուսաստան։
Բողոքի ակցիայի մասնակիցներից Արթուր Այնազյանը ArmDaily.am-ի հետ զրույցում նշեց, որ մի շարք անձինք, ովքեր Ռուսաստանի քաղաքացի են, Ռուսաստանում ունեն հարազատներ, կին, երեխաներ, ընտանիք, չեն կարողանում գնալ նրանց մոտ.«Դեսպանատունը մեզ հայտնեց, որ չենք կարող այլ ձև գնալ, այլ միայն թռիչքներով, որոնց համար արդեն տևական ժամանակ է՝ գրանցվում ենք, սակայն ապարդյուն։ Հենց արդեն գրանցվելու հայտարարությունը լինում է, ընդամենը մի քանի վայրկյան հետո ասում է՝ տոմսերը սպառված են։ Սակայն դեսպանատան կայքում հայտարարություն կա, որ մարդիկ կարող են հավաքվել, ավտոբուսներով մարդկանց Վրաստանով անցկացնել, բայց մեզ լրիվ այլ բան են ասում»։